CELEX: 62014CN0591
Language: hr
Date: 2014-12-19 00:00:00
Title: Predmet C-591/14: Tužba podnesena 19. prosinca 2014. – Europska komisija protiv Kraljevine Belgije

2.3.2015   
            
            
               HR
            
            
               Službeni list Europske unije
            
            
               C 73/16
            
         
      Tužba podnesena 19. prosinca 2014. – Europska komisija protiv Kraljevine Belgije
      (Predmet C-591/14)
      (2015/C 073/22)
      Jezik postupka: francuski
      
         Stranke
      
      
         Tužitelj: Europska komisija (zastupnici: J.-F. Brakeland i B. Stromsky, agenti)
      
         Tuženik: Kraljevina Belgija
      
         Tužbeni zahtjev
      
      
                  —
               
               
                  Utvrditi da Kraljevina Belgija, ne poduzevši u propisanim rokovima sve mjere potrebne kako bi od korisnika povukla državne potpore koje su proglašene nezakonitima i nespojivima s unutarnjim tržištem člankom 1. stavcima 3. i 4. odluke Komisije 2011/678/EU od 27. srpnja 2011. o državnim potporama za financiranje ispitivanja prenosivih spongiformnih encefalopatija (TSE) u goveda koje je provela Belgija (1), i ne obavijestivši Komisiju u roku o mjerama poduzetim radi postupanja u skladu s tom odlukom, nije ispunila svoje obveze na temelju članka 288. članka 4. UFEU-a i članaka 2., 3. i 4. spomenute odluke.
               
            
                  —
               
               
                  naloži Kraljevini Belgiji snošenje troškova.
               
            
         Tužbeni razlozi i glavni argumenti
      
      Svojom odlukom 2011/678 o državnim potporama za financiranje ispitivanja prenosivih spongiformnih encefalopatija (TSE) u goveda koje je provela Kraljevina Belgija, Komisija je državne potpore koje je dodijelila Belgija proglasila i nespojivima s unutarnjim tržištem.
      Odlukom određen rok za povrat državnih potpora koje su proglašene nezakonitima istekao je 28. studenoga 2011., a da nije bio izvršen potpuni povrat sredstava.
      Na datum podnošenja ove tužbe, tuženik još uvijek nije poduzeo mjere potrebne za povrat dodijeljenih potpora od poduzeća korisnika, niti je Komisiji dostavio sve zatražene informacije.
      
         (1)  SL L 274, str. 36.